CELEX: 62014TN0142
Language: et
Date: 2014-02-28 00:00:00
Title: Kohtuasi T-142/14: 28. veebruaril 2014 esitatud hagi – SolarWorld jt versus nõukogu

12.5.2014   
            
            
               ET
            
            
               Euroopa Liidu Teataja
            
            
               C 142/42
            
         28. veebruaril 2014 esitatud hagi – SolarWorld jt versus nõukogu
   (Kohtuasi T-142/14)
   2014/C 142/55
   Kohtumenetluse keel: inglise
   
      Pooled
   
   
      Hagejad: SolarWorld AG (Bonn, Saksamaa); Brandoni solare SpA (Castelfidardo, Itaalia) ja Solaria Energia y Medio Ambiente, SA (Madrid, Hispaania) (esindajad: advokaat L. Ruessmann ja solicitor J. Beck)
   
      Kostja: Euroopa Liidu Nõukogu
   
      Nõuded
   
   Hagejad paluvad Üldkohtul:
   
               —
            
            
               tunnistada hagi vastuvõetavaks ja põhjendatuks;
            
         
               —
            
            
               tühistada nõukogu rakendusmääruse (EL) nr 1239/2013 (1) artikkel 2;
            
         
               —
            
            
               liita käesolev kohtuasi kohtuasjaga T-507/13; ja
            
         
               —
            
            
               mõista kostjalt välja hagejate kohtukulud.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et vaidlustatud määruse artiklis 2 kajastub ilmne hindamisviga ja kõnealune artikkel rikub algmääruse (2) artiklit 13, sest selles vabastatakse meetmetest Hiina tootjad, kelle ühise hinnakohustuse on komisjon heaks kiitnud rikkudes hagejate õigust õiglasele kohtulikule arutamisele, hea halduse põhimõtet, hagejate kaitseõigusi ning algmääruse artikli 13 lõiget 4 ja artikli 29 lõiget 2.
            
         
               2.
            
            
               Teine väide, et vaidlustatud määruse artiklis 2 kajastub ilmne hindamisviga ja kõnealune artikkel rikub algmääruse artiklit 13, sest selles vabastatakse meetmetest Hiina tootjad, kelle ebaseadusliku ühise hinnakohustuse on komisjon heaks kiitnud.
            
         
               3.
            
            
               Kolmas väide, et vaidlustatud määruse artikkel 2 rikub ELTL artikli 101 lõiget 1, sest selles vabastatakse teatavad Hiina tootjad kõnealustest meetmetest pakutud hinnakohustuse alusel, mis kiideti heaks ja kinnitati rakendusotsusega 2013/707/EL (3) ja komisjoni otsusega 2013/423/EL (4), ja mis kujutab endast horisontaalset hinnakokkulepet.
            
         
      (1)  Nõukogu 2. detsembri 2013. aasta rakendusmäärus (EL) nr 1239/2013, millega kehtestatakse Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) impordi suhtes lõplik tasakaalustav tollimaks (ELT L 325, lk 66).
   
      (2)  Nõukogu 11. juuni 2009. aasta määrus (EÜ) nr 597/2009 kaitse kohta subsideeritud impordi eest riikidest, mis ei ole Euroopa Ühenduse liikmed (ELT L 343, lk 51).
   
      (3)  Komisjoni 4. detsembri 2013. aasta rakendusotsus 2013/707/EL, millega kinnitatakse pakutud hinnakohustus, mis on seotud Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide) importi käsitlevate dumpingu- ja subsiidiumivastaste menetlustega, lõplike meetmete kohaldamise ajaks (ELT L 325, lk 214).
   
      (4)  Komisjoni 2. augusti 2013. aasta otsus 2013/423/EL, millega kiidetakse heaks pakutud hinnakohustus, mis on seotud Hiina Rahvavabariigist pärit või sealt saadetud kristalsest ränist fotoelektriliste moodulite ja nende põhikomponentide (elementide ja plaatide) importi käsitleva dumpinguvastase menetlusega (ELT L 209, lk 26).